REVISJONIKOMISJONI OTSUS MTÜ EESTI SISEAUDIITORITE ÜHINGU 2017 MAJANDUSAASTA ARUANDELE

Komisjon on kontrollinud mittetulundusühing EESTI SISEAUDIITORITE ÜHINGU 31.12.2017 lõppenud majandusaasta kohta koostatud raamatupidamise aastaaruande koos lisadega. Revisjonikomisjoni kohustuseks on anda lähtuvalt revisjoni tulemustest omapoolne hinnang raamatupidamise aastaaruande kohta. Hinnang on antud eeldusel, et kõik esitatud informatsioon on tõene ja mitteeksitav, kõik seisukohad ja arvamused, kavatsused ning tulevikuprognoosid on ausad ja tehtud mõistlikel kaalutlustel ning esitatud informatsiooni hulgast ei jäetud välja ühtki fakti või asjaolu, mille tagajärjel muutuks kogu informatsioon või osa sellest vääraks ja/või eksitavaks.

Revisjoni käigus kontrolliti valikuliselt tõendusmaterjale, millel põhinevad raamatupidamise aastaaruandes esitatud näitajad. Revisjon hõlmas raamatupidamise aastaaruande koostamisel kasutatud arvestuspõhimõtete ja tegevusaruande analüüsi sealhulgas tutvuti juhatuse koosolekute protokollidega.

Komisjon on arvamusel, et Eesti Vabariigi Raamatupidamise seadusest lähtuvalt koostatud raamatupidamise aastaaruanne, mis näitab 2017. aasta kasumiks 7073 eurot ja bilansimahuks 53349 eurot, on kooskõlas Eesti hea raamatupidamistavaga ja kajastab õigesti ja õiglaselt mittetulundusühing EESTI SISEAUDIITORITE ÜHING finantsseisundit, majandustulemust ja rahavoogusid seisuga 31.12.2017. Sellest tulenevalt teeb revisjonikomisjon ettepaneku kinnitada 2017 aasta majandusaasta aruanne

Kristi Selgis

Revisjonikomisjoni esimees

/allkirjastatud digitaalselt/

Anne Hansberg Ilona Reiljan

Revisjonikomisjoni liige Revisjonikomisjoni liige

/allkirjastatud digitaalselt/ /allkirjastatud digitaalselt/